Meirihluti telur rétt að ráðamenn hafi farið til Sotsjí Illugi Gunnarsson í Sotsjí Meirihluti landsmanna telur Ólaf Ragnar Grímsson forseta og Illuga Gunnarsson mennta - og menningamálaráðherra hafa gert rétt með því að vera viðstaddir Vetrarólympíuleikana í Sotsjí í Rússlandi . Þetta kemur fram í nýlegri könnun MMR . 55,1% töldu Ólaf Ragnar hafa gert rétt og 54,1% í tilfelli Illuga . Meirihluti þeirra sem styðja Framsóknar - og Sjálfstæðisflokkinn töldu Ólaf og Illuga hafa gert rétt . Meirihluti þeirra sem studdu Samfylkinguna , Vinstri-græna , Bjarta framtíð og Pírata töldu ákvörðunina ranga . Hlutfallslega fleiri karlar en konur töldu að bæði Ólafur Ragnar og Illugi hafi gert rétt með því að vera viðstaddir setningarhátíðina . Af þeim sem tóku afstöðu töldu 59,8% karla að Ólafur Ragnar hafi gert rétt , borið saman við 49,2% kvenna . Til samanburðar sögðu 58,9% karla að Illugi Gunnarsson hafi gert rétt , borið saman við 48,0% kvenna .